MK รับเต็มรายได้อสังหาฯ Q3/58 กำไรพุ่งเกือบ 70%
MK เผยกำไร Q3/58 เพิ่มขึ้น เกือบ 70% หลังรายได้จากการขายอสังหาริมทรัพย์เพิ่มขึ้น และมียอดรับรู้รายได้จากการขายที่ดินเปล่าส่วนหนึ่ง
13 พ.ย. 2558

บริษัท มั่นคงเคหะการ จำกัด (มหาชน) หรือ MK รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 262.42 ล้านบาท หรือมีกำไรสุทธิ 0.30 บาทต่อหุ้นเพิ่มขึ้น 68.99% จากช่วงเดียวกันของปีก่อนที่มีกำไรสุทธิ 155.28 ล้านบาท หรือมีกำไรสุทธิ 0.18 บาทต่อหุ้น
ขณะที่งวด 9 เดือน มีกำไรสุทธิ 298 ล้านบาท หรือมีกำไรสุทธิ 0.35 บาทต่อหุ้นเพิ่มขึ้น 6.93% จากช่วงเดียวกันของปีก่อนที่มีกำไรสุทธิ 278.7 ล้านบาท หรือมีกำไรสุทธิ 0.18 บาทต่อหุ้น
 
โดยกำไรที่เพิ่มขึ้นในไตรมาสดังกล่าวเนื่องจากบริษัทมีรายได้จากการขายอสังหาริมทรัพย์เพิ่มขึ้น หลังยอดจองในไตรมาส 2 ส่วนใหญ่เกิดขึ้นปลายไตรมาส ส่งผลให้ยอดขายรอการรับรู้ดังกล่าวสามารถรับรู้ได้ในไตรมาส 3 และประกอบกับมียอดรับรู้รายได้จากการขายที่ดินเปล่าอีกส่วนหนึ่ง